A Bizottság 829/2003/EK rendelete
(2003. május 14.)
a Kínából származó gombafélékre vonatkozó származási bizonyítványok érvényességi idejének meghosszabbítása tekintetében a 225/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 453/2002/EK bizottsági rendelette [1] módosított, a feldolgozott gyümölcs- és zöldségfélék piacának közös szervezéséről szóló, 1996. október 28-i 2201/96/EK tanácsi rendeletre [2], és különösen annak 15. cikke (1) bekezdésére,
mivel
(1) A legutóbb a 225/2003/EK rendelettel [3] módosított 2125/95/EK bizottsági rendelet [4] rendelkezett a tartósított gombafélékre vonatkozó vámkontingesek megnyitásáról és kezeléséről.
(2) A 225/2003/EK rendelet 2. cikkében a Bizottság előírta, hogy a Kínából származó tartósított gombák szabad forgalomba bocsátásakor az importőr 2003. május 31-ig nyújthat be olyan származási bizonyítványokat és másolatokat, amelyek a 1286/2002/EK rendelettel módosított 2126/95/EK rendelet mellékletében felsorolt kínai hatóságok bályegzőjével és aláírásával vannak ellátva.
(3) A tagállamok arról tájékoztatták a Bizottságot, hogy a behozatalok gördülékeny folytatása érdekében, ezt az időpontot 2003. szeptember végéig szükséges lenne meghosszabbítani.
(4) A 225/2003/EK rendeletet ezért ennek megfelelően módosítani kell.
(5) Az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci irányítóbizottság véleményével,
ELFOGADTA EZT A RENDELETET:
1. cikk
A 225/2003/EK rendelet 2. cikkének helyébe a következő szöveg lép:
"2. cikk
2003. szeptember 30-ig a Kínából származó tartósított gombák Közösségben történő szabad forgalomba bocsátásának kérelmezésekor az importőr benyújthat olyan származási bizonyítványokat és másolatokat, amelyek az 1286/2002/EK rendelettel [5] módosított 2125/95/EK rendelet mellékletében felsorolt kínai hatóságok bélyegzőjével és aláírásával vannak ellátva."
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. február 5-én.